Na temelju članka 58. stavka 1. Zakona o ugostiteljskoj djelatnosti (“Narodne novine” broj 85/15) i članka 31. Statuta Općine Starigrad (“Službeni glasnik Zadarske županije" broj 4/13, 7/13 i 11/13), Općinsko vijeće Općine Starigrad na sjednici održanoj dana . godine, donijelo je

**(PRIJEDLOG)**

**O D L U K U**

**o ugostiteljskoj djelatnosti na području Općine Starigrad**

**I. OPĆE ODREDBE**

**Članak 1.**

Ovom se Odlukom određuju prostori na kojima mogu biti ugostiteljski objekti u kiosku, nepokretnom vozilu i priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga te ostali montažni objekti.

Radno vrijeme ugostiteljskih objekata definirano je posebnom odlukom.

**Članak 2.**

Ugostiteljski objekti iz članka 1. mogu biti na sljedećim prostorima - lokacijama:

STARIGRAD PAKLENICA

* Uz sjevernu stranu državne ceste D8 ne ometajući pri tom kolni i pješački promet (isključuje se prostor od OŠ Starigrad do ulice Put Bunara i prostor od ulice Starigradskih zidara od Pakleničke ulice)
* Uz sjevernu stranu ulice Sv. Jurja
* Uz sjevernu stranu ulice S. Bušljete
* U svim auto kampovima ne remeteći prilaz plaži i najmanje 20 m od plaže
* Uz Pakleničku ulicu do ulaza u NP Paklenica
* Na prostoru „Kulina“ i to od ogradne žice Hotela Alan do uvale Jaz na najmanjoj udaljenosti od 20 m od plaže ne ometajući pri tom prilaz plaži
* Postavljanje objekata i članka 1. na prostoru NP Paklenica dozvoljava se samo na temelju dogovora s Upravom NP Paklenica

SELINE

* Uz sjevernu stranu državne ceste D8 ne ometajući pri tom kolni i pješački promet
* U svim auto kampovima ne remeteći prilaz plaži
* Južno od državne ceste D8 na udaljenosti najmanje 20 m2 od plaže

TRIBANJ

* Sjeverna strana državne ceste D8 od Mandaline do Tribanj Šibuljine
* na većim proširenjima i parkiralištima s južne strane državne ceste D8 ne remeteći pri tom promet istom cestom i prilaz moru
* u svim auto kampovima ne remeteći prilaz plaži

**Članak 3.**

Ugostiteljski objekti u kiosku, nepokretnom vozilu i priključnom vozilu, šatoru, na klupi, kolicima i sličnim napravama opremljenim za pružanje ugostiteljskih usluga te ostali montažni objekti mogu biti smješteni na lokacijama iz članka 2., pod uvjetima i u skladu s aktima Općine Starigrad kojima su uređena pitanja postavljanja privremenih objekata na javnim i drugim površinama.

**Članak 4.**

Ugostiteljski objekti iz članka 3. ne smiju biti postavljeni na udaljenosti manjoj od 100 metara od postojećeg ugostiteljskog objekta u građevini, zasebnom dijelu građevine ili poslovnom prostoru u kojem se obavlja druga djelatnost osim u slučaju kada se radi o održavanju manifestacija, sajmova, prigodnih priredbi i slično.

Vanjski izgled ugostiteljskih objekata iz članka 3. mora biti usklađen sa lokalnim ambijentalnim obilježjima.

Iznimno od članka 3., ugostitelj može odrediti prostor ugostiteljskog objekta iz članka 3., bez ograničenja iz stavka 1. ovoga članka, ako se on nalazi u sklopu ugostiteljskog objekta iz skupine „Hoteli“ koji se kategorizira zvjezdicama ili u sklopu ugostiteljskog objekta iz skupine „Kampovi“ koji se kategoriziraju te ako takvo određivanje ne podliježe primjeni posebnih propisa.

**Članak 5.**

Danom stupanja na snagu ove Odluke prestaje važiti Odluka o ugostiteljskoj djelatnosti (Klasa: 334-01/96-01, Urbroj: 2198/09-96/01 od 29.03.1996.) i Odluka o izmjeni i dopuni Odluke o ugostiteljskoj djelatnosti od 01. lipnja 2017. („Službeni glasnik Zadarske županije“ br. 12/10).

**Članak 6**.

Ova Odluka stupa na snagu osmoga dana od dana objave u “Službenim glasniku Zadarske županije”.

 Predsjednik

 Marko Marasović, dipl. ing. građ.